Ǹdzóe biá. Sáləmen. Dávid 2Ǹtondôbə á yālágán wa ámōs wākɔn wɔ̌ŋ, dzwé Zāmbá Yákɔb lə́ kálága wa. 3Á lómó wa evɔ́li á á nə̄ á ḿfūfúb étɔbɔgɔ wóé, á bɔ̄ɔ̄ ńtōndo woe á á nə̄ á Síon; 4Á dúgân tsǒg mə̄túnuŋa móē mə́sə; mim̀kpə́l bíyə́m míe, á wógó myā zám. 5Á váá wā é dzóm wāyi, á kāā wā á é mam mə́sə wǎvəg á ńnə̄m ! 6Abǒg tē hḿ byāyi sɔan ai mədɔ móe, bǐ dzamagan bitsíg á dzwé Zāmbá wáán. Ǹtondôbə á dzálága miǹyián míe mísə. 7Mə̌ yəm yǎ fɔ̄ɔ̄ ábōg dī nâ: Ńtondôbə a və́ ényɔ́ a ngáwɔ̂ban m̀bɔ́n mədɔ; a yalan nyé á á nə̄ á ḿfūfúb étɔbɔgɔ wóé á yób, ai dúmá ákodé lásɔ́ á m̀bɔ̄ ńnōmo woé. 8Ébá, bikálíg bítá, ébá bə̄vɔ́g bikabilí, ḿfág wáán dzwé Ńtondôbə Zambá wāān: énye byǎlɔ́ŋ. 9Bɔ̄ bâdzɔlan, bə́ kpaa á sí, ḿfág wáán, bía bǐ tə́lə, bǐ yə́mə̄ á kpím. 10Ǎ Ńtondôbə, váá məkyəbə ! Ǹkúkúmá a yi bía yalan, ámōs byāyī nyé lóe.